**Acesta este actul compus (forma care include modificarile pe text) creat la data de 13  ianuarie 2021**

M.Of.nr. 694 din 15 octombrie 2009

MINISTERUL EDUCATIEI, CERCETARII SI INOVARII

  **Vezi:** **ORDIN Nr.4421/2020** **privind organizarea si desfasurarea examenului de**

**atestare a competentelor profesionale ale absolventilor**

**claselor de matematica-informatica si matematica-informatica,**

**intensiv informatica, in anul scolar 2019-2020**

ORDIN NR. 4843

 privind aprobarea Metodologiei de organizare si desfasurare a

examenului de atestare a competentelor profesionale ale absolventilor

 claselor de matematica-informatica si matematica-informatica,

intensiv informatica

   In conformitate cu prevederile Legii invatamantului nr. 84/1995, republicata, cu modificarile si completarile ulterioare,

   in temeiul Hotararii Guvernului nr. 51/2009 privind organizarea si functionarea Ministerului Educatiei, Cercetarii si Inovarii,

   ministrul educatiei, cercetarii si inovarii emite prezentul ordin.

   Art. 1. - Se aproba Metodologia de organizare si desfasurare a examenului de atestare a competentelor profesionale ale absolventilor claselor de matematica-informatica si matematica-informatica, intensiv informatica. Metodologia este cuprinsa in anexa care face parte integranta din prezentul ordin.

   Art. 2. - Metodologia prevazuta la art. 1 se aplica incepand cu anul scolar 2009-2010.

   Art. 3. - Prezentul ordin se publica in Monitorul Oficial al Romaniei, Partea I.

   Art. 4. - Directia generala educatie timpurie, scoli, performanta si programe, Directia acreditarea, evaluarea si performanta in cariera didactica, Directia generala invatamant in limbile minoritatilor si relatia cu Parlamentul, inspectoratele scolare, precum si conducerile unitatilor de invatamant duc la indeplinire prevederile prezentului ordin.

Ministrul educatiei, cercetarii si inovarii,

 Ecaterina Andronescu

 Bucuresti, 27 august 2009.

 Nr. 4.843.

ANEXA

METODOLOGIE

de organizare si desfasurare a examenului de atestare

a competentelor profesionale ale absolventilor claselor

 de matematica-informatica si matematica-informatica,

intensiv informaticaI.

   Dispozitii generale

   Art. 1. - Prezenta metodologie cuprinde normele de organizare si desfasurare a examenului pentru obtinerea atestatului profesional de catre absolventii claselor de matematica-informatica si matematica-informatica, intensiv informatica.

   Art. 2. - Atestatul este un act prin care se confirma pregatirea de specialitate/profesionala dobandita de absolventii de liceu, cursuri de zi.

   El se elibereaza absolventilor claselor mentionate la art. 1, care au promovat proba de specialitate prevazuta de prezenta metodologie, in conditiile prevazute la art. 5.

   Art. 3. - (1) Candidatii proveniti din invatamantul de stat pot sustine examenul de atestare a competentelor profesionale, fara taxa, cel mult de doua ori.

   Prezentarile ulterioare la acest examen sunt conditionate de achitarea unor taxe de examen.
   (2) Candidatii din invatamantul particular vor sustine examenul de atestat intr-un centru de examen organizat astfel:

 a)pentru unitatile de invatamant acreditate, in unitatea respectiva;

 b)pentru unitatile de invatamant autorizate, infiintate conform legii, intr-un centru de examen apartinand invatamantului de stat, stabilit de inspectoratul scolar judetean/al municipiului Bucuresti; in acest caz candidatii vor plati o taxa de examen.
   (3) Taxele de examen prevazute la alin. (1) si (2) vor fi stabilite de fiecare inspectorat scolar. La stabilirea cuantumului taxelor se vor lua in calcul toate cheltuielile per candidat.

   Art. 4. - Inscrierea candidatilor la examenul de atestare a competentelor profesionale se face la secretariatul liceului la care elevul este inscris sau pe care l-a absolvit (in cazul candidatilor din seriile anterioare), in perioada stabilita prin graficul de actiuni privind organizarea si desfasurarea probei.

   II. Continutul probei de specialitate pentru obtinerea atestatului

   Art. 5. - (1) Atestatul se obtine dupa sustinerea si promovarea de catre candidati a unei probe de specialitate.
   (2) Competentele certificate in urma promovarii examenului de atestare profesionala sunt:

 a)pentru absolventii claselor de matematica-informatica, intensiv informatica:

   I. realizarea designului si structurii produselor soft necesare implementarii de sisteme software, aplicatii software, baze de date, pagini web (software orientat client);

   II. particularizarea, configurarea si modificarea aplicatiilor software, in scopul adaptarii sistemelor informationale ale clientului;

 b)pentru absolventii claselor de matematica-informatica:

   I. realizarea managementului site-urilor web, sistemelor de operare a calculatoarelor;

   II. furnizarea facilitatilor de procesare a datelor, inclusiv a serviciilor-suport.

   Art. 6. - Proba de specialitate consta in:

 a)proba practica: realizarea practica pe calculator a cerintelor din biletul extras in ziua probei.

   Biletul va cuprinde 3 subiecte:

|  |  |  |
| --- | --- | --- |
|   | (i) | un subiect privind sistemele de gestiune a bazelor de date; |
|   | (ii) | un subiect de programare; |
|   | (iii) | un subiect vizand sisteme de operare sau abilitati de tehnoredactare, calcul tabelar sau prezentari PowerPoint. |

  b)proiect: prezentarea si motivarea teoretica a unui proiect (produs soft) realizat in timpul orelor de laborator, al ultimului an de studiu; produsele pot fi realizate si in echipa (2-3 elevi), in functie de complexitatea proiectului.

   III. Comisiile de examinare

   Art. 7. - (1) Coordonarea examenului de atestare a competentelor profesionale pentru absolventii claselor de matematica-informatica si matematica-informatica, intensiv informatica, se asigura de Comisia Nationala de Evaluare si Certificare care se constituie anual si functioneaza in cadrul Ministerului Educatiei, Cercetarii si Inovarii.
   (2) Organizarea si desfasurarea examenului sunt coordonate de comisia judeteana/municipiului Bucuresti, constituita anual in urmatoarea componenta:

 a)presedinte - inspector scolar general adjunct;

 b)vicepresedinte - inspectorul scolar de specialitate;

 c)secretar - cadru didactic de specialitate.
   (3) Componenta nominala a comisiei se aproba anual, pana la data de 15 decembrie, prin decizie a inspectorului scolar general.

   Art. 8. - Comisia judeteana/municipiului Bucuresti are urmatoarele atributii:

 a)organizeaza, coordoneaza si raspunde de desfasurarea examenului de atestare a competentelor profesionale ale absolventilor claselor de matematica-informatica si matematica-informatica, intensiv informatica, la nivelul judetului/municipiului Bucuresti;

 b)analizeaza propunerile consiliilor de administratie ale unitatilor de invatamant de constituire a comisiilor de examinare de la nivelul acestora, avizeaza componenta acestora si le inainteaza inspectorului scolar general pentru emiterea deciziilor de numire, cu cel putin 10 zile inainte de data examenului;

 c)controleaza modul de organizare si desfasurare a examenului de atestare a competentelor profesionale la nivelul unitatilor de invatamant;

 d)primeste de la comisiile din unitatile de invatamant rapoarte privind organizarea si desfasurarea examenului (anexa la metodologie);

 e)analizeaza, pe baza rapoartelor transmise de unitatile de invatamant, modul de organizare si desfasurare a examenului, intocmeste si transmite Directiei generale educatie timpurie, scoli, performanta si programe din cadrul Ministerului Educatiei, Cercetarii si Inovarii, in termen de 15 zile de la afisarea rezultatelor, raportul cu privire la rezultatele examenului (anexa la metodologie).

   Art. 9. - (1) Comisiile de examinare din unitatile de invatamant au urmatoarea componenta:

 a)presedinte - directorul, directorul adjunct (fara drept de notare);

 b)vicepresedinte - metodist al inspectoratului scolar judetean/Inspectoratului Scolar al Municipiului Bucuresti sau profesor de specialitate avand cel putin gradul II, din afara unitatii scolare (fara drept de notare);

 c)secretar - responsabilul catedrei de specialitate/comisiei metodice din unitatea scolara respectiva (fara drept de notare);

 d)membri - 2 profesori de specialitate, de regula din aceeasi unitate scolara in care invata elevii, cu drept de notare.
   (2) Un membru al comisiei va fi desemnat responsabil cu respectarea normelor de protectie a muncii.
   (3) O comisie de examinare la nivelul unitatii de invatamant se constituie pentru un numar de maximum 90 de candidati (de regula 3 clase).
   (4) In cazul unui numar mai mare de candidati se pot constitui subcomisii in cadrul aceleasi comisii. Pentru fiecare subcomisie se numesc cate 2 membri cu drept de notare.

   Art. 10. - Comisiile de examinare din unitatile de invatamant au urmatoarele atributii:

 a)intocmesc graficul de actiuni privind organizarea si desfasurarea probei si il afiseaza cu cel putin doua zile inainte de inceperea acesteia;

 b)pregatesc documentatia tehnica, salile, aparatele, echipamentele si asigura conditiile normale de desfasurare a probei;

 c)stabilesc criteriile de evaluare pentru lucrarile practice;

 d)organizeaza si efectueaza examinarea, evaluarea si notarea candidatilor;

 e)afiseaza rezultatele probelor in fiecare zi, la sfarsitul etapei;

 f)inainteaza comisiei judetene/municipiului Bucuresti, in termen de 3 zile de la incheierea examenului, un raport asupra modului de desfasurare a examenului, care sa contina si propuneri cu privire la optimizarea desfasurarii examenului pentru obtinerea atestatului;

 g)in cadrul comisiei de examinare, presedintele si vicepresedintele monitorizeaza examenul si urmaresc respectarea metodologiei de examen.

   IV. Organizarea si desfasurarea probei pentru obtinerea atestatului

   Art. 11. - (1) Examenul se desfasoara in perioada 1-30 mai. Comisia de examen din fiecare unitate scolara va elabora graficul propriu de desfasurare a examenului de atestare a competentelor profesionale.
   (2) Pentru cazuri speciale (cazuri medicale, participarea la loturi nationale etc.) semnalate de comisia de examinare comisiei judetene/municipiului Bucuresti, pana la data de 30 mai, comisia judeteana/municipiului Bucuresti propune o comisie de examinare, numita prin decizie a inspectorului general, care sa evalueze candidatii respectivi pana la data de 10 iunie, intr-un centru unic la nivelul judetului/municipiului Bucuresti.
   (3) Graficul de actiuni privind organizarea si desfasurarea probelor cuprinde:

 a)perioada pentru inscrierea candidatilor si depunerea proiectelor (cu 10 zile inainte de data desfasurarii examenului);

 b)programarea pe zile si ore a candidatilor, in ordine alfabetica, pe clase (grupe) si specializari.
   (4) Proba de specialitate se desfasoara in afara orelor de curs. Proba de specialitate se sustine in cabinete sau laboratoare de specialitate, in unitatile scolare liceale.

*Art. 12. - (1) Stabilirea subiectelor pentru proba practica se face la nivelul judetului/municipiului Bucuresti, in consiliul consultativ al disciplinei si sunt avizate de inspectorul de specialitate.*

*Subiectele se transmit catre licee pana la data de 15 ianuarie.
   (2) In ziua si la ora anuntate prin grafic, fiecare candidat va extrage biletul pentru proba practica, va aborda practic subiectele, apoi va prezenta in fata comisiei proiectul corespunzator instruirii profesionale si stiintifice.
   (3) Catedra de specialitate din fiecare liceu elaboreaza si afiseaza, pana la sfarsitul lunii decembrie a anului scolar in curs, listele cu teme pentru proiect (produs soft). La selectarea temelor se va tine seama de aspectele fundamentale prevazute in programa scolara si se va urmari in mod special latura practicaplicativa a domeniului. Temele proiectelor practice vor fi astfel stabilite incat sa aiba grade de complexitate aproximativ egale.
   (4) Stabilirea temelor pentru realizarea produsului soft si alegerea acestora de catre candidati, sub semnatura, se fac la nivelul unitatii de invatamant, pana la data de 15 ianuarie.
   (5) Elevii elaboreaza/pregatesc lucrarile sub indrumarea profesorilor care predau la clasa. Acestea vor fi depuse la secretariatul unitatii de invatamant si inregistrate pana la data de 1 mai. Proiectul va fi insotit de un referat cu privire la proiectul depus de candidat, intocmit de profesorul indrumator si finalizat cu admis/respins.*

**Art. 12. - (1) Subiectele pentru proba practica se elaboreaza la nivelul judetului/municipiului Bucuresti, in cadrul consiliului consultativ al disciplinei si sunt avizate de inspectorul de specialitate. Subiectele se transmit catre unitatile de invatamant de nivel liceal, pana la inceperea semestrului al II-lea, in vederea comunicarii acestora candidatilor.
   (2) Tema si continutul fiecarui proiect vizand realizarea unei aplicatii software se stabilesc la nivelul unitatii de invatamant, in acord cu fiecare candidat si cu profesorul de informatica de la clasa.
   (3) Lista temelor stabilite conform prevederilor alin. (2), continand fiecare tema validata, in momentul alegerii acesteia, prin semnatura, de catre candidat, se afiseaza pana la inceputul semestrului al II-lea.
   (4) La selectarea temelor se va tine cont de competentele prevazute la art. 5 alin. (2), avandu-se in vedere, in special, aplicabilitatea practica si un grad de complexitate echilibrat in raport cu competentele dobandite pe parcursul liceului la disciplinele Informatica si Tehnologia informatiei si a comunicatiilor.
   (5) In ziua si la ora anuntate prin grafic, fiecare candidat va extrage biletul pentru proba practica, va aborda practic subiectele, apoi va prezenta in fata comisiei de examen proiectul corespunzator instruirii profesionale si stiintifice.
   (6) Proiectul elaborat de candidat va fi depus la secretariatul unitatii de invatamant si va fi insotit de un referat intocmit de profesorul indrumator, cu privire la modul de realizare a acestuia, continand si rezultatul preliminar al evaluarii proiectului de catre profesor, consemnat prin admis/respins.**

 **Modificat de art.I pct.1 din** **OAP 3009/2021**

   Art. 13. - Durata probei de specialitate trebuie sa fie de maximum doua ore, astfel:

 a)proba practica - maximum 90 de minute/candidat.

   Membrii comisiei evalueaza lucrarile respective si acorda o nota fiecarui candidat, pentru fiecare subiect in parte;

 b)sustinerea proiectului - maximum 30 de minute/candidat.

   Membrii comisiei pot adresa candidatului intrebari, fara a depasi acest timp.

   V. Evaluarea probei

   Art. 14. - (1) Proba de specialitate va fi evaluata separat de cei 2 membri ai comisiei, stabiliti conform art. 9.
   (2) La proba practica, nota acordata de catre fiecare evaluator va fi calculata ca medie aritmetica cu doua zecimale, fara rotunjire, a notelor obtinute la cele 3 subiecte din biletul extras in ziua probei. Nota finala pentru proba practica se calculeaza ca medie aritmetica cu doua zecimale, fara rotunjire, a notelor acordate de fiecare evaluator. Nota finala pentru proba practica trebuie sa fie minimum 6 (sase) pentru promovarea examenului.
   (3) La prezentarea si motivarea proiectului fiecare evaluator va acorda cate o nota, conform criteriilor stabilite de comisia de examinare. Nota finala pentru proiect se calculeaza ca medie aritmetica cu doua zecimale, fara rotunjire, a notelor acordate de fiecare evaluator. Nota finala pentru proiect trebuie sa fie minimum 7 (sapte) pentru promovarea examenului.
   (4) In situatia in care diferenta dintre notele acordate de membrii comisiei, la oricare dintre probe, este mai mare de un punct, vicepresedintele va stabili nota finala, prin reevaluarea probei.

   Art. 15. - Media finala este media aritmetica, cu doua zecimale, fara rotunjire, a notelor finale pe fiecare proba. Examenul se considera promovat daca media finala este cel putin 7 (sapte).

   VI. Dispozitii finale

   Art. 16. - Nu se admit contestatii la niciuna dintre probe.

   Art. 17. - (1) In cazul promovarii examenului de atestare a competentelor profesionale, candidatul primeste un atestat.
   (2) Atestatul se elibereaza de secretariatul liceului in care a fost sustinut examenul, dupa promovarea de catre candidat a clasei a XII-a.
   (3) In cazul nepromovarii clasei a XII-a, examenul de atestat sustinut si promovat isi pierde valabilitatea.

   Art. 18. - Eliberarea atestatului nu este conditionata de promovarea examenului de bacalaureat.

   Art. 19. - Documentele de examen (inclusiv proiectele elevilor) se supun reglementarilor de arhivare in vigoare.

**Art. 20. - (1) In cazul instituirii la nivelul unitatii/unitatilor de invatamant a masurii de suspendare a activitatilor didactice care presupun prezenta fizica in scoala, comisia de examen judeteana/a municipiului Bucuresti si respectiv comisiile de examinare din unitatea/unitatile de invatamant vor elabora o procedura speciala de desfasurare a probelor de examen in sistem on-line.
   (2) Procedura va cuprinde reglementari privind:**

**a) perioadele de desfasurare a probelor de examen;
   b) afisarea rezultatelor examenului de atestare a competentelor profesionale (se va face cu maximum doua zile inaintea datei sustinerii primei probe a examenului de bacalaureat);
   c) erioada de inscriere a candidatilor la examenul de atestare a competentelor profesionale care se va realiza exclusiv on-line (pentru inscriere, proiectul elaborat de candidat se realizeaza in format digital si se transmite exclusiv on-line);
   d) modalitatea de adaptare a calendarului de desfasurare a probelor de examen la conditiile de organizare in sistem on-line, precum si a intervalelor de timp prevazute pentru sustinerea acestora de catre fiecare candidat;
   e) desfasurarea examinarii candidatilor in cadrul probelor de examen (de exemplu, in sistem de videoconferinta, prin utilizarea, de regula, a platformelor informatice proprii folosite in desfasurarea activitatilor didactice exclusiv in mediul on-line);
   f) modalitatea de comunicare a informatiilor aferente desfasurarii examenului (se va realiza exclusiv on-line, folosind site-ul inspectoratului scolar).**

 **Completat de art.I pct.2 din** **OAP 3009/2021**

ANEXA

la metodologie

   Comisia de examinare .......................\*)

 RAPORT

privind rezultatele examenului de atestare a competentelor

 profesionale ale absolventilor claselor de matematica-informatica

 si matematica-informatica, intensiv informatica

   1. Situatia statistica privind rezultatele examenului de atestare a competentelor profesionale ale absolventilor claselor de matematica-informatica si matematica-informatica, intensiv informatica, raportate separat, pentru invatamantul de stat si invatamantul particular

|  |  |  |
| --- | --- | --- |
|   | Numar de elevi | Promovabilitate % |
|   | Inscrisi | Prezenti | Absenti | Promovati | Respinsi |
|   | urban | rural | urban | rural | urban | rural | urban | rural | urban | rural | urban | rural |
|   | B | F | B | F | B | F | B | F | B | F | B | F | B | F | B | F | B | F | B | F | B | F | B | F |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| Total |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| Total general |   |   |   |   |   |   |

   2. Modul de organizare si desfasurare a examenului pentru obtinerea atestatului profesional de catre absolventii claselor de matematica-informatica si matematica-informatica, intensiv informatica, numarul centrelor de examen, respectarea prevederilor metodologiei, problemele aparute

   3. Propuneri de modificare/completare a metodologiei de organizare si desfasurare a examenului de atestare a competentelor profesionale ale absolventilor claselor de matematica-informatica si matematica-informatica, intensiv informatica

\_\_\_\_\_\_\_\_\_\_\_\_\_

 \*) Din unitatea scolara/judetul (municipiul Bucuresti).